Skooltragedie: Departement van arbeid stel ondersoek in | Maroela Media
Maroela Media het vroeër berig Marnus Nagel is Sondagoggend oorlede. "Hy was 'n paar keer in en uit die teater, maar het aan sy beserings beswyk," het Lesufi Sondag in 'n verklaring gesê.
Die leierskap sal Sondag die familie besoek. Meer inligting oor gedenkdienste en begrafnisse sal binnekort bekend gemaak word.
Die Gautengse departement van onderwys het Saterdag gesê die nasionale departement van arbeid het die skool oorgeneem om 'n strukturele ondersoek te doen. Die polisie doen ook 'n geregtelike ondersoek oor die omstandighede rondom die tragedie.
Die loopvlak van een skoolgebou na 'n ander het op 1 Februarie kort ná 08:00 ineengestort. Leerders het glo oor die loopvlak geloop waarna dit ineengestort en op leerders wat onder die loopvlak was, geval het. Drie leerders, Roydon Olckers (17), Jandré Steyn (13) en Marli Currie (13), is Vrydagoggend dood is op die toneel dood en minstens 18 word nog in verskeie hospitale behandel. Van die leerders is steeds in die hoësorg- en waakeenheid van die betrokke hospitaal.
"Die departement van arbeid het die skool oorgeneem en geen ongemagtigde persoon sal dus in hierdie stadium op die perseel toegelaat word nie," het die Gautengse departement van onderwys gesê. "Dankie vir die oorweldigende ondersteuning uit die gemeenskap en sakesektor. Alle ondersteuning wat betref strukturele rehabilitasie moet deur die departement van arbeid se inspekteurs op die perseel uitgevoer word."
Die departement van arbeid sal 'n strukturele assessering doen met die doel om 'n verslag uit te reik wat die skool sal toelaat om sekere gebiede van die eiendom te gebruik. Die verslag sal na verwagting Maandag uitgereik word.
"Die departement van onderwys sal ook strukturele ingenieurs aanstel om 'n strukturele assessering te doen."
Lees alle vorige berigte oor die Hoërskool Driehoek op Maroela Media.
Al weer Panyaza Lesufi, Panyaza Lesufi, Panyaza Lesufi … ek wil ….
Sterkte aan die families wat deur hierdie tragedie geraak is.
Wil hou nou elke keer wag vir nog 'n terugslag voor daar ondersoeke gedoen moet word, rerig skrik wakker Lesufi………. My hart bloei saam almal
As die departement sy werk gedoen het en sy instandhouding op datum was, was daar nie nou so 'n groot tragedie nie. Maar die regering glo mos nie in instandhouding nie. Glo nie eens hulle weet wat dit beteken nie!
Moes daar eers tragedies wees voordat besef word dat in stand houding 1ste prioriteit is!!!!!!!!
My hart gaan uit na almal Wat iemand verloor het, en nog in hospitale is. Di Here sal julle ondersteun in hierdi swaar tye Wat voor Le.